Ved oppstarten ble rutene fra følgende selskaper innlemmet: NSB Bilruter Ålesundruta (personrutene Ålesund-Åndalsnes-Dombås), Landes Rutebiler og Øvrevolls Rutebiler/ Øvrevolls Rute- og Turbiler. 1.1.1987 ble personrutene til Spjelkavikruten og Emblemsbygda Billag overtatt. I 1987 åpnet Ålesundstunnelene til Giske kommune og høsten 1987 ble også Record og Vigra Rutelag overtatt og innlemmet i Ålesund Bilruter. Sula kommune og Sula Rutelag ble holdt utenfor denne fusjonen. Dermed var alle lokale personruter i Ålesund og Giske kommuner samlet i et selskap.